CONSILIUL LOCAL AL MUNICIPIULUI CRAIOVA

                                                                                                                                        
 

 

HOTĂRÂREA NR.308
     

 

 Consiliul Local al Municipiului Craiova, întrunit în şedinţa ordinară din data de 27.11.2008;

 Având în vedere raportul nr.164617/2008 întocmit de Direcţia Servicii Publice prin care se propune modificarea „Regulamentului de desfăşurare a activităţii de montare şi întreţinere a mobilierului stradal din municipiul Craiova”, aprobat prin Hotărârea Consiliului Local al Municipiului Craiova nr. 240/2006 şi rapoartele comisiilor de specialitate ale Consiliului Local al Municipiului Craiova nr. 212, 213, 214, 215, 218/2008;
În conformitate cu prevederile Ordonanţei Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003 şi Hotărârii Guvernului nr.955/2004 privind aprobarea reglementărilor cadru de aplicare a acesteia;

Potrivit Hotărârii Consiliului Local al Municipiului Craiova nr.240/2006 privind aprobarea „Regulamentului de desfăşurare a activităţii de montare şi întreţinere a mobilierului stradal din municipiul Craiova”;

În temeiul art.36 alin.2 lit. d coroborat cu alin.6 lit. a, pct.11, art. 45 alin.1 şi art.61 alin.2 din Legea nr.215/2001 privind administraţia publică locală, republicată;

 
HOTĂRĂŞTE:

 

 

Art.1. Se aprobă modificarea „Regulamentului de desfăşurare a activităţii de montare şi întreţinere a mobilierului stradal din municipiul Craiova”, aprobat prin Hotărârea Consiliului Local al Municipiului Craiova nr. 240/2006, conform anexei care face parte integrantă din prezenta hotărâre. 

Art.2. Hotărârea Consiliului Local al Municipiului Craiova nr.240/2006 astfel modificată, va fi republicată prin grija Serviciului Administraţie Publică Locală.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi Regia Autonomă de Administrare a Domeniului Public şi Fondului Locativ Craiova vor aduce la îndeplinire prevederile prezentei hotărâri.

